Ministry yebyenjigiriza mu ggwanga etaddewo abakugu okutandika okunoonyereza n’okwekennenya ensonga ezivaako amasomero okugwa, naddala agoobwannanyini.
Okugwa kw’amasomero kirowoozebwa okuba nti nakyo kivaako omutindo gw’ebyenjigiriza okukka, nekireetera n’abayizi naddala abawala okuwanduka mu masomero.
Ismail Mulindwa nga yavunanyizibwa ku byennjigiriza by’amasomero ga secondary mu ggwanga,agamba nti amasomero agasinga obungi ag’obwannyini kizuuliddwa nti bannyini go bagatandikira ku musingi gwakwekolera nsimbi, sso ssi kuweereza bantu, olufunamu okutaatagana nekibanguyira okugasuulawo nebagenda mu business endala.
Ebizimbe bingi ebyalimu amasomero nebikyusibwa, nga kati byafuulibwa ebifo ebisulwamu abatambuze, ebisanyukirwamu n’ebirala.
Mulindwa okwogera bino abadde ku mukolo ogwokutongoza essomero lya St Paul Secondary School Nsangi Katereke, nookukulisa Dr. Simon Patrick Kimbowa eyatikiddwa degree mu nkulakulana n’entambuza y’amasomero.
Gwetabiddwako Omulabirizi we Namirembe, Wilberforce Kityo Luwalira, ng’ayambibwako abalabirizi babiri abaawummulwa okubadde Omulabirizi Dunstan Kopoliano Bukenya okuva e Mityana ne Omulabirizi Elia Paul Luzinda okuva e Mukono n’abantu abalala bangi.
Bisakiddwa: Kawuma Masembe
lug_Latn lug_Latn lug_Latn lug_Latn lug_Latn lug_Latn knc_Latn